*Projekts*

LATVIJAS REPUBLIKAS MINISTRU KABINETS

2014.gada \_\_. \_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

#

**Par biedrības „Tautas frontes muzeja sabiedriskā padome” nekustamā īpašuma Vecpilsētas ielā 13/15, Rīgā, pieņemšanu valsts īpašumā**

1. Ņemot vērā faktu, ka biedrība „Tautas frontes muzeja sabiedriskā padome” 2014.gada 24.janvāra padomes sēdē ir pieņēmusi lēmumu pārtraukt Tautas frontes muzeja uzturēšanu un nodot valstij nekustamo īpašumu Rīgā, Vecpilsētas ielā 13/15, kas saskaņā ar likumu „Par nekustamā īpašuma nodošanu Tautas frontes muzeja sabiedriskajai padomei” bija nodots biedrības „Tautas frontes muzeja sabiedriskā padome” īpašumā Tautas frontes muzeja izveidei, pamatojoties uz Civillikuma 1912.pantu, pieņemt bez atlīdzības valsts īpašumā un Finanšu ministrijas valdījumā nekustamo īpašumu (nekustamā īpašuma kadastra Nr.0100 003 0094) – zemes vienību 0,0218 ha platībā (zemes vienības kadastra apzīmējums 0100 003 0094) un būvi (būves kadastra apzīmējums 0100 003 0094 001) Vecpilsētas ielā 13/15, Rīgā, sabiedrības vajadzību nodrošināšanai.
2. Atļaut Finanšu ministrijai noslēgt šā rīkojuma 1.punktā minētā nekustamā īpašuma atsavināšanas līgumu.
3. Finanšu ministrijai šā rīkojuma 1.punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.
4. Noteikt, ka šā rīkojuma 1.punktā minētā nekustamā īpašuma izmantošanas mērķis ir Latvijas Nacionālā vēstures muzeja struktūrvienības Tautas frontes muzeja darbības nodrošināšana.

Ministru prezidente L.Straujuma

Kultūras ministre D.Melbārde

Vīza: Valsts sekretārs S.Voldiņš

2014.10.21. 10:10

211

J.Šumeiko, 67330269

Juris.Sumeiko@km.gov.lv